Аднак нягледзячы на багаты фактычны матэрыял, напрацоўкі і вопыт у яго вывучэнні і папулярызацыі, навуковыя кантакты паміж італьянскімі і беларускімі навукоўцамі з'яўляюцца вынікам ініцыятывы асобных даследчыкаў. Даследаванні беларуска-італьянскіх культурных сувязяў у поўным аб'ёме не носяць сістэмнага, мэтанакіраванага і пастаяннага характару, таму і вынікі даследаванняў не атрымліваюць належнага грамадскага рэзанансу ні ў Італіі, ні ў Беларусі.